open-index/open-wikipedia-markdown huggingface dataset:
ھۆزی کامایورا

**هۆزی کامایورا :** هۆزێکی ڕەسەنن لە  ئەمازۆنی بەڕازیل. هەروەها ناوەکەیان بە کامایورا  ناسراوە،کە بە واتای "سەکۆیەکی بەرزکراوە بۆ هەڵگرتنی گۆشت و مەنجەڵ و تاوە"دێت . زمانی کامایورا سەر بە بنەماڵەی توپی-گوارانییە.لەگەڵ هۆزەکانی کیابی، یودجا و سویا لە ناوچەی سەرەوەی شینگو دەژین. شێوازی ژیانی ئەم چوار هۆزە سەرەڕای ئەوەی زمانی جیاوازیان هەیە، تەواو لەیەک دەچن. گوندەکانیان لە دەوروبەری دەریاچەی ئیپاڤو هەڵکەوتوون کە شەش کیلۆمەتر لە ڕووباری کولویێنەوە دوورە. هەر وەک کولتوورە بچووکە ڕەسەنەکانی دیکە لە سەرانسەری جیهان، هۆزی کامایورا زۆر بەسەختی هەوڵدەدەن  لە خەباتدان بۆ ئەوەی خۆیان لەگەڵ کاریگەرییەکانی دارستان و گۆڕانی کەشوهەوا بگونجێنن.                                               
alt=هۆزی کامایورا|وێنۆک|وێنەکە کۆمەڵێک خەڵکی هۆزی کامایوراییە .

## رێژەی دانیشتوانی کامایورا:
لە ساڵی (٢٠٠٢)دا رێژەی دانیشتوانەکەی بە  ٣٥٥ کەس مەزەندە دەکرا. وە لە توێژینەوەی ساڵی (٢٠١٠)رێژەکە بەرزبۆتەوە بۆ نزیکەی 544 کەسن ژمارەی دانیشتوانەکەی بەرز بونەوەیەکی باشی بەخۆیەوە بینیوە  بەراورد بە  نزمترین ئاستی لە مێژوودا کە 94 کەس بوو کە لە ساڵی (١٩٥٤)تۆمارکراوە، کەمبوونەوەی ژمارەی دانیشتوانەکەی دەگەرایەوە بۆ  مردنی ژمارەیەکی زۆریان بەهۆی پەتای سورێژە. 

## مێژوی کامایور:
ناوچەکە لە ساڵی ١٩٦١ لەلایەن دەسەڵاتدارانی بەڕازیلەوە وەک پارکێکی نیشتمانی ناسێندرا، مەبەست لێی ڕێگریکردن بوو لە  زیاتر و بڵاوبوونەوەی پەتا کوشندەکان بۆ خەڵکی ناوچەکە. خەڵکی کامایورا لە ئێستادا لە نزیک گەلانی ڕەسەنی دیکە دەژین، ئەوانیش کویکورۆ و کالاپالۆ، بۆ نموونە لە شینگۆ. سەبارەت بە بەرکەوتن لەگەڵ خەڵکی دەرەوەی ناوچەکە.ئەمە بۆ یەکەمجار لە ساڵی ١٨٨٤ لەگەڵ گەڕان بەدوای کارل ڤۆن دێن شتاین بینرا. لەم کاتەدا کامایوراکان لە کەناری دەریاچەی ئیپاڤو  بوون. کارل ڤۆن دێن شتاین کە گەرانی دەکرد بەسەر ناوچەکانی ئەڵمانی ، بە گەڕانەکانی دەرفەتی بۆوە هۆی دروستکردنی دەرفەت بۆ کەسانی تر کردەوە کە بەو ناوچەیەدا تێپەڕن کە کامایوراکان تێیدا هەڵکەوتبوون. لە ساڵی ١٩٤٢ دەزگای فیدراڵی دروستکرا هەروەها دامەزراوەی ناوەندی بەڕازیل، ئەمەش ڕێگاکانی کردەوە و کەمپەکانی لەو ناوچەیەدا دامەزراند کە کامایوراکان تێیدا دەژیا. ئەم ڕێگا و کەمپە کراوەکان ڕاستەوخۆ کاریگەرییان لەسەر کامایورا هەبوو، چونکە بەرکەوتن لەگەڵ خەڵکی غەیرە ڕەسەن بەردەوام بوو. لە ساڵی ١٩٦١  ئەو خاکەی کە کامایوراکان تێیدا نیشتەجێ بوون، کرایە ئەو خاکەی کە ئەمڕۆ بە پارکە نەتەوەیەکە  ناسراوە.

## ڕێورەسم و بۆنەکان
چەندین ڕێوڕەسم و بۆنەیەکیان هەییە خەڵکی کامایورا . هەندێک لەو ڕێوڕەسمانانە بریتین لە: جەژنی مردووەکان، و جەژنی ئاهەنگگێڕانی جەنگاوەرەکان. ئامانج لەم ڕێوڕەسمانانە کۆکردنەوەی نەتەوە جیاوازەکانی ناوچەی شینگۆی سەرەوەیە بۆ ئاهەنگگێڕان بەبۆنەی ژیانی مردووەکە.

## سەرچاوەکان:
https://en.m.wikipedia.org/wiki/Kamayur%C3%A1

https://en.m.wikipedia.org/wiki/Kamayur%C3%A1

https://en.m.wikipedia.org/wiki/National_Museum_of_the_American_Indian

http://arquivo.pt/wayback/20090713065547/http://news.mongabay.com/2006/1114-google_earth-act.html
دەروازەی باڵدور ٣

**دەروازەی باڵدور ٣** یان **باڵدورز گەیت ٣** () یارییەکی ڤیدیۆییی ئاڕ پی جییە کە لەلایەن ستۆدیۆی لاریان بڵاو کراوەتەوە. یارییەکە بەشێکە لە زنجیرەی یارییەکانی باڵدور، بەشێکی یارییەکە بۆ یەکەم جار بە شێوە ئێرلی ئەکسس لەسەر سیتەمی (ماک ئۆس) و ویندۆز لە ٦ی تشرینی یەکەمی ٢٠٢٠ ھەر بەم شێوەیە ماوییەوە تاوەکو لە ٣ی ئابی ٢٠٢٣ بە تەواوی لەسەر ویندۆز بڵاو بوویەوە و لە٦ی ئەیلوولی ھەمان ساڵدا لەسەر پلەی ستەیشن ٥ بڵاو بوویەوە، یارییەکە توانی خەڵاتی یاری ساڵ GOTY (game of the year) بباتەوە بۆ ساڵی ٢٠٢٣، و چەندان خەڵاتی تریش وەکو (Golden joystick award for the game of the year)

وێنۆک
یارییەکە لەلایەن (سڤێن ڤینکە) و کاری دەرھێنانی بۆ کراوە و کاری نووسینیشی بەشێوەی سەرەکی لەلایەن (ئادەم سمیث)ەوە بووە.

## یاریکردن
باڵدورز گەیت ٣ یارییەکی RPGیە یارییەکە بەشێوەی یاریکەری تاکە(single player)، و بەشێوەی مەڵتیپلەیەریش.

جیاواز لە یارییەکانی پێش خۆیەوە یاری باڵدورز گەیت گەیمپلەیەکی جیاوازی ھەیە بەڵکو زیاتر لێکچوونی ھەیە لەگەڵ یارییەکانی(divinity:orginal sin)و(divinity:orginal sin II)فۆڕمی یارییەکە TRPGیە

لە یارییەکە ١٢ پۆلی سەرەکی کارەکتەر ھەیە و ٤٦ پۆلی لاوەکی کارەکتەر ھەیە.

## فرۆش
باڵدورز گەیت ٣ باشترین فرۆشی ھەبوو لە ھەر یەکە لە ستیم و GOG لە ھەر لەو کاتەوەی کە ئێرلی ئەکسێس بوو، ھەر لە یەکەم ڕۆژی دەرچوونی یارییەکە ٥٣٧٫٠٠٠ یاریزانی ڕاستەوخۆی ھەبوو و لە ھەفتەی دووەمیدا ٨٧٥٫٠٠٠ ھەزار یاریزانی ڕاستەوخۆی ھەبوو.

لە ٤ی ئابی ٢٠٢٣ بەڕێوبەری جێبەجێکاری ستۆدیۆکانی لاریان ڕای گەیاند کە یاری باڵدورز گەیت ٣ تووانیویەتی ٢٫٥ ملیۆن کۆپی لێ بفرۆشێت تەنھا لەسەر PC.

## سەرچاوەکان

پۆل:کایە ڤیدیۆییەکانی ٢٠٢٣
پۆل:کایەکانی مەک ئۆئێس
پۆل:یارییەکانی پلەیستەیشن ٥
پۆل:پاشکۆکانی یارییە ڤیدیۆییەکان
پۆل:یارییەکانی ویندۆز
پۆل:یارییە جادووگەرەکانی کەنار دەریاکان
پۆل:براوەکانی خەڵاتی گۆڵدن جۆیستیک بۆ کایەی ساڵ
پۆل:کایە ڤیدیۆیییە تاک-یاریزان و فرەیاریزانەکان
پۆل:کایە ڤیدیۆیییە ڕۆڵگێڕییەکان
پۆل:کایە ڤیدیۆیییەکان سپایک چەنسۆفت
پۆل:کایە ڤیدیۆیییەکان بە ئەڤەتاری تایبەتمەند
پۆل:خەڵاتی یارییەکانی ئۆسکاری بەڕیتانی بۆ براوەی باشترین یارییەکان
پۆل:براوەکانی خەڵاتی هەڵبژاردەی پەرەپێدەرانی کایە بۆ کایەی ساڵ
محەممەد مونتاری

محەممەد مونتاری (؛ لەدایکبووی ٢٠ی کانوونی یەکەمی ١٩٩٣) یاریزانێکی پیشەگەری تۆپی پێیە، ھێرشبەری یانەی دوحەیل و ھەڵبژاردەی تۆپی پێی قەتەرە، خاوەنی یەکەم گۆڵی قەتەرە لە مێژووی جامی جیھانیی فیفادا.

## کاروانی وەرزشیی یانە
مونتاری لەدایکبووی گانایە و دەرچووی ئەکادیمیای تۆپی پێی گۆڵدن لیۆنزە. لە ساڵی ٢٠١٢ ڕوویکردووەتە یانەی جەیش، لەساڵی ٢٠١٥ بە گرێبەستێکی ٥ ساڵی ڕوویکردە یانەی لیخویا، دواتر ھەردوو یانەکەی یەکیانگرت و بوون بە یانەی دوحەیل.

## کاروانی وەرزشیی نێونەتەوەیی
لە سەرەتای کاروانەکەی ڕوویکردە قەتەر و لەمانگی کانوونی یەکەمی ٢٠١٤ بانگھێشتکرا، لە ٢٧ی کانوونی یەکەم و لەبەرامبەر ئیستۆنیا یەکەم گۆڵی تۆمارکرد.

مونتاری بەشداریکردووە لە جامی ئاڵتونی کۆنکاکافی ٢٠٢١ و جامی عەرەبی ٢٠٢١ و گۆڵی تێیاندا تۆمارکردووە. لە جامی جیھانیی فیفای ٢٠٢٢ بەشداری یارییەکانی ھەڵبژاردەکەی کردووە، خاوەنی یەکەم و تاکە گۆڵی ھەڵبژاردەکەیەتی لەمێژووی پاڵەوانیەتیەکەدا.

## ئامارەکان
### گۆڵە نێونەتەوەییەکان
:(ستوونی **گۆڵ** ئاماژەیە بۆ ئەو گۆڵەی کە تۆماری کردووە، ستوونی **ئەنجام** ئاماژەیە بۆ ئەنجامی ڕووبەڕووبوونەوەکە)

## سەرچاوەکان
* 

پۆل:زیندووان
پۆل:لەدایکبووانی ١٩٩٣
پۆل:یاریزانانی ھەڵبژاردەی تۆپی پێی قەتەر
پۆل:یاریزانانی جامی جیھانیی فیفای ٢٠٢٢
بابا عەلی شێخ مەحموود

وێنۆک|'''بابا عەلى شێخ مەحموود'''
**بابا عەلی شێخ مەحموود :** ( ١٩١٢ - ١٩٩٦) وەزیر و ئەندامی پەرلەمان 

## سەرەتای ژیان و خوێندنی
باباعەلی، دووەم کوڕی شێخ مەحموود کوڕی شێخ سەعیدی حەفید و لە بنەماڵەی شێخانی بەرزنجەیییە. دایکی، بەھێ خانی ئەمین عەتارە و دەچێتەوە سەر مەحموود ئاغای شیوەکەڵ. ١٩١٢ لە گەڕەکی (**کانێسکان**)ی شاری سلێمانی لەدایکبووە. ھەڕەتی منداڵیی، لەبەر نالەباریی ھەلومەرجی ناوچەی سلێمانی، بە نائاسوودەیی بەسەربردووە، کاکە حەمەی خاڵی سەرپەرشتیی کردووە و ئاگاداری بووە. لای خواجە ئەفەندی فێری خوێندنەوە و نووسین بووە. خوێندنی سەرەتاییی بە پچڕ پچڕی لە سلێمانی دەستپێکردووە ،  ١٧/٧/١٩٢٧ وەک بەجێ ھێنانی مەرجێکی ڕێککەوتنەکەی شێخ مەحموود و کاربەدەستانی ئینگلیز و حکوومەت، لەگەڵ ئەحمەد خواجە ھاتووەتە پێنجوێن و براوەتە بەغدا. لەوێ خراوەتە قوتابخانەی (**فەزل- الفضل**)، لە پۆلی چوارەمی سەرەتایی قبووڵکراوە و بە سەرکەوتوویی بڕیویە. ئەمجا بە یاوەریی "ئەحمەد صەبری" نێردراوە بۆ قوتابخانەی ڤیکتۆریا لە شاری ئەسکەندەرییەی وڵاتی میسر و قۆناغی سانەویی لە ١٩٣٢دا تەواوکردووە. 

## گەواھینامەی ماجستێر
لە کۆلیجی پزیشکیی بەغدا وەرگیراوە و ساڵی یەکەمی بڕیوە، بەڵام زۆر حەزی پێ نەکردووە، بۆیە نێردراوە بۆ زانکۆی کۆڵۆمبیا لە ئەمریکا. ١٩٣٨ ھەر لەوێ گەواھینامەی ماجستێری لە ڕشتەی ئابووریدا بەدەست ھێناوە. ئەو ماوەیە سەوداسەری تێزەکانی "ئادەم سمیت"ی ئابووریناسی گەورە بووە.  

## پۆستی وەزیری
کە گەڕاوەتەوە، لە دائیرەی ھێڵی ئاسن دامەزراوە، بەڵام ھێندەی لێ نەماوەتەوە و دەستی کێشاوەتەوە. بڕیاری داوە خۆی خەریکی کشتوکاڵ بکا و باخێکی لە (**دێ کۆن**) بنیات ناوە. لە یەکەم وەزارەتی ئەرشەد عومەری (١/٦-١٦/١١/١٩٤٦)دا، کراوە بە وەزیری ئابووری. لە نۆیەم وەزارەتی نووری سەعید (٢١/١١/١٩٤٦-٢٩/٣/١٩٤٧)دا دیسان بە وەزیری ئابووری دانراوە. لەو کارانە کە ئەو دەمە کردوونی: بە فریای لێقەوماوانی لافاوەکەی شاری بەسرە گەیشتووە و کۆمەکی کردوون. بڕیاری داوە داری دارستانەکانی کوردستان نەبڕدرێ و نەکرێتە خەڵووز. بایەخی بە ھاوینەھەوارەکان و تووتن داوە.  

## سەردەمی حوکمی پاشایەتی
لە یازدەیەمین خولی پەرلەمانی سەردەمی حوکمی پاشایەتی (١٧/٣/١٩٤٧-٢٢/٢/١٩٤٨)دا، بە نائیبی سلێمانی ھەڵبژێردراوە. 

## ژیانی هاوسەرگیری
بابا عەلی، ساڵی ١٩٥١ خاتوو "ڕەشادەتی شێخ حەبیب تاڵەبانی"ی ھێناوە و دوو کوڕی دارا و کاک ئەحمەد ناوانی لێ بووە . 

## سەردەمی کۆماری
لە سەردەمی کۆماریدا، لە وەزارەتەکەی عەبدولکەریم قاسم دا، بە وەزیری گەیاندن و ئەشغال دانراوە. بەڵام کە ھەستی کردووە سیاسەتی حکوومەت لەگەڵ بۆچوونی ئەمدا جووت نایێتەوە، دەستی کێشاوەتەوە ، ١٩٦٣ لە حوکمی عەبدولسەلام عارف و بەعسییەکاندا، کراوە بە وەزیری کشتوکاڵ، دیسان ھێندە نەماوەتەوە و وازی ھێناوە ، ٢٤/٩/١٩٦٦ بووە بە ئەندامی (**لیژنەی نیشتمانیی پسیۆڕانی نەوت**). لە دووەم جار ھاتنەوەی سەر تەختی بەعسییەکاندا .  ڕۆژی ٢٤/١٢/١٩٦٨ بەغدای بەجێ ھێشتووە، ڕووی کردووەتە وڵاتی بریتانیا و لە شاری لەندەن گیرساوەتەوە. ھەرچەندە حکوومەتی بەعس ھەوڵی داوە قایلی بکا بە گەڕانەوە بۆ عیراق، ملی نەداوە .  

## كۆچی دوایی
لە ٢٠/٨/١٩٩٦دا کۆچی دواییی کردووە. 

## سەرچاوەکان
نەبا (ڕۆژنامە)

**ڕۆژنامەی نەبا** ڕۆژنامەیەکی ھەفتانەی فەرمییە کە لەلایەن فەرمانگەی ناوەندی ڕاگەیاندنی دەوڵەتی ئیسلامییەوە بڵاودەکرێتەوە. ژمارەی یەکەمی ڕۆژنامەکە لە ساڵی ٢٠١٤ دەرچووە و تا ئێستا بەردەوامە لە دەرکردنی ھەفتانە. ڕۆژنامەکە ھەواڵە ناوخۆیییەکان و ئۆپەراسیۆنەکانی دەوڵەتی ئیسلامی و گرنگترین ھەواڵە نێونەتەوەیییەکان دەگرێتەوە، ئەمە جگە لە چاوپێکەوتنی ڕۆژنامەوانی و لایەنەکانی تری ئامۆژگاری و وتاری ئایینی و بەھا پەروەردەییەکان. ڕۆژنامەکە بە زمانی عەرەبی بڵاودەکرێتەوە و نەبا ڕاستەوخۆ دوای دەرچوونی لە ئینتەرنێتدا بە شێوەی ئەلیکترۆنی لە سەرەتای ھەر ھەفتەیەکدا لە ڕێگەی ماڵپەڕەکانی سەر بە دەوڵەتی ئیسلامییەوە بڵاودەکرێتەوە.

«حەسادی ئەجناد» ئینفوگرافیکێکە کە ھەفتانە لە ڕۆژنامەکەوە بڵاودەکرێتەوە و ھێرشەکانی داعش لە ماوەی ھەفتەیەکدا نیشان دەدات.

ڕۆژنامەکە کۆمەڵێک چاوپێکەوتنی لەخۆگرتبوو کە لەگەڵ سەرکردە و شازادە و بەرپرسانی ڕێکخراوەکە ئەنجامیانداوە، و لەژێر ناونیشانی «حوارات النبا-وتووێژەکانی نەبا» پێشکەشکرا.
## سەرچاوەکان

پۆل:ھەفتەنامەکان
پانۆرامای پلێڤێن

**پانۆرامای پلێڤێن**، پانۆرامایەکە دەکەوێتە شاری پلێڤێن لە بولگاریا، کە ڕووداوەکانی جەنگی ڕووسیا-تورکیا لە ساڵانی ١٨٧٧-١٨٧٨ بە تایبەتی گەمارۆدانی پێنج مانگەی پلێڤنا نیشان دەدات کە شارەکەی بەناوبانگی نێودەوڵەتی کرد و کە بەشداری کرد لە ڕزگارکردنی بولگاریا دوای پێنج سەدەکانی دەسەڵاتی عوسمانی

پانۆراماکە لەلایەن ١٣ ھونەرمەندی ڕووسی و بولگاری دروست کراوە و بۆ ڕێزلێنان لە ١٠٠ ساڵەی ئیپۆپی پلێڤن دروست کراوە و لە ١٠ی کانوونی یەکەمی ١٩٧٧ بە فەرمی پەردەی لەسەر لادرا، پانۆراماکە پارکەکەی سکۆبێلێڤی فراوانتر کردووە کە پێشتر ھەبووە، کە شوێنی سێ لە چوار پارکە شەڕە گەورەکان کە بووە ھۆی ئازادکردنی بولگاریا. لە سێ ساڵی یەکەمی دوای کردنەوەیدا، ٢٫٥ ملیۆن کەس سەردانی پانۆراماکەیان کردووە. مۆنۆمێنتەکە یەکێکە لەو نزیکەی ٢٠٠ مۆنۆمێنتە کە لەلایەن خەڵکی پلێڤنەوە دروست کراوە وەک ڕێزێک بۆ شەڕەکە و بۆ ئەو نزیکەی ٣٥ ھەزار کەسەی کە لەدەستیان داوە

## سەرچاوەکان

پۆل:مۆزەخانەکان لە بولگاریا
پۆل:پلێڤێن
کۆنگرەی ئازادی عێراق

**کۆنگرەی ئازادی عێراق** () ڕێکخراوێکی سیاسیی سۆسیالیستی ئازادیخواز و پێشکەوتنخواز و دیموکراسی و عەلمانییە. کۆنگرەکە لە ساڵی ٢٠٠٥ لەلایەن گرووپە کرێکارییەکان و گرووپەکانی ژنان و خوێندکاران و گرووپە کۆمەڵایەتیەکانەوە پێکھێنرا کە لە خەمی بابەتگەلێکی وەک توندوتیژی تائیفی و بەعسیزم و ئیسلامیزم و ناسیۆنالیزم و داگیرکاری ئەمریکا بۆ سەر عێراق بوون.

کۆنگرەی ئازادی لە ناڕەزایەتی و پرسەکانی وەک ئاسایش لە سەردەمی دوای داگیرکاری و پشکنینەکان چالاک بوو.

## سەرچاوەکان

پۆل:حیزبەکان، دامەزرانی ٢٠٠٥
پۆل:حیزبە سۆسیالیستییەکانی عێراق
زەمەنی کۆترە سوورەکان

**زەمەنی کۆترە سوورەکان** شانۆیەکی کوردییە، لە ئامادەکردن و دەرھێنانی وەرزێر مەنسوور. سەرچاوەی ئەم شانۆیە ڕۆمانی مژابادی جان دۆستە. ئەم شانۆیە بە ھاوکاریی سەندیکای ھونەرمەندانی کوردستان لقی ھەڵەبجە، بەڕێوبەرایەتیی گشتیی ڕۆشەنبیری ھونەریی ھەڵەبجە و پەیمانگای ھونەرە جوانەکانی ھەڵەبجە بەڕێوە چووە.

## ناوەرۆک
ئەم شانۆیە باس لە ڕووداوەکانی ساڵی ١٩٤٦ و کۆماری کوردستان دەکات و ڕووداو و چیرۆکەکانی پێش کۆمار، یازدە مانگی سەردەمی کۆمار و دوای کۆمار دەگێڕێتەوە.

## ئەکتەرەکان
* ئاکار مستەفا
* ڕوار برزوو
* پێشرەو تاریق
* ھۆگر ھەڤاڵ
* سارۆ مبسر
* ژیوار شاخەوان
* ھامیار حەمەدەمین
* پارسا ھەورامان

## نمایشکردن
* ١٥ تا ١٨ی مانگی ٩ی (ئەیلوول) ٢٠٢٣ (ھۆڵی پەیمانگای ھونەرە جوانەکانی ھەڵەبجە)
* پێنجەمین خۆلی فێستیڤاڵی شانۆ لە چەمچەماڵ

## سەرچاوەکان

پۆل:شانۆ کوردییەکان
ئایپاد پرۆ (نەوەی یەکەم)

**ئایپاد پرۆ نەوەی یەکەم** () تابلێتێکە کە لەلایەن کۆمپانیای ئەپڵەوە لە ٩ی ئەیلوولی ٢٠١٥ ناسێندرا و لە ١١ی تشرینی دووەمی ٢٠١٥ بڵاوکرایەوە. ئەم تابلێتە گەورەترە لە ھەموو مۆدێلەکانی پێشووی ئایپاد و یەکەم ئایپادە کە ڕامی LPDDR4ی بەکارھێنابێت. تابلێتەکە بۆ یەکەمجار بە شاشەیەکی ١٢٫٩ ئینج ناسێندرا، دواتر وەشانێکی بچووکتر بە قەبارەی ٩٫٧ ئینجی کە لە ٢١ی ئازاری ٢٠١٦ ڕاگەیەندرا و لە ٣١ی ئازاری ھەمان ساڵدا بڵاوکرایەوە. وەشانی ١٢٫٩ ئینجیی ئایپاد پرۆ لە میانی بۆنەیەکی تایبەتی ئەپڵ لە ٩ی ئەیلوولی ٢٠١٥ ڕاگەیەندرا. لە ١١ی تشرینی دووەمی ٢٠١٥ بە ڕەنگی زیو و زێڕین و خۆڵەمێشی بڵاوکرایەوە. لە ٢١ی ئازاری ٢٠١٦، وەشانی ٩٫٧ ئینج لە ئایپاد پرۆ لە وتاری سەرەکی ئەپڵدا ڕاگەیەندرا لەگەڵ بژاردەی ڕەنگی زێڕی گوڵاوی زیادە.

ھەروەھا ئەم وەشانە بە بژاردەی (Cellular + WiFi) ناسێندرا، ئەمەش تایبەتمەندییەکی زۆر گرنگ بوو بۆ ئەم نەوەیەی ئایپادە، چونکە پێشتر ئەم تایبەتمەندییە تەنھا لە وەشانی ١٢٨ گێگابایت ئایپاد پرۆدا بەردەست بوو. ئایپاد پرۆ بە قەبارەی ٩٫٧ ئینج خاوەنی پڕۆسێسەرێکی خێراتر و کامێرای باشترە لە ئایپاد ئێر ٢. ئەم تابلێتە لە ڕاستیدا ئایپادێکە بە فلاشی ترۆتۆن و فلاشی تۆڕی چاو، تایبەتمەندی ھەڵگرتنی ٢٥٦ گێگابایتی ھەیە کە بەرزترینە بۆ ئایپادێک لەو کاتەدا. شاشەی ترۆتۆنی ڕێگە بە LCD دەدات ڕەنگ و توندی ڕووناکی خۆی لەگەڵ ڕووناکی دەوروبەریدا بگونجێنێت.

## سەرچاوەکان
* 

پۆل:ئای ئۆ ئێس
پۆل:ئایپاد
پۆل:تابلێتەکان
تارمایی تسوشیما

## تارمایی تسوشیما
**تارمایی تسوشیما** یان (بە ئینگلیزی: **ghost of tsushima**)یارییەکی ڤیدیۆییە لە چەشنی ئەکشن-سەرکێشی لە لایەن ستۆدیۆی(sucker punch productions) پەرەی پێدراوە، وە بڵاو کراوەتەوە لە لایەن کۆمپانیای(sony interactive entertainment)، یاریکەر یاری بە (جین ساکای) دەکات کە کارەکتەری سەرەکی یارییەکەیە، جین سامورایەکە کە ئەرکی پاراستنی دوورگەی تسوشیمای لە سەرە لە میانەی یەکەمین داگیرکاری مەنگۆلەکان بۆ یابان لە سەدەی ١٣هەم.
وێنۆک
جین پێویستە هەڵبژێرێت کە بەو شێوازە شەڕبکات کە لە باب و باپیرانییەوە بۆی ماوەتەوە واتە وەکو سامۆڕای شەڕبکات کە چەن یاسا و ڕێسایەک لە خۆ دەگرێ و هەست دەکات چیتر کاریگەری نابێت یاخود هەڵبگەرێتەوە لەو شێوازە. 

یارییەکە لە جۆری جیهانی کراوەیە کە دەتوانیت بە پێی یان بە ئەسپ تێیدا بگەڕێی،وە لە کاتی ڕوبەڕوو بوونەوەی دوژمنان دەتوانیت هەڵبژێریت ڕاستەوخۆ و بە بەکارهێنانی شمشێر هێرشبکەیتە سەریان یان بە شێوەی نهێنی بیان کوژیت. مۆدی ئۆنڵاینی یارییەکە لە تشرینی یەکەمی ساڵی ٢٠٢٠ بڵاو بوویەوە.  

ستۆدیۆی (Sucker Punch) دەستی بە پەرەدان بە یارییەکە لە دوای بڵاوکردنەوەی یاری (infamous First Light) لە ٢٠١٤. ستۆدیۆکە دوو جار سەرردانی دوورگەی تسوشیمای کرد بۆ دڵنیا بوونەوە لە ڕاستییە کلتوری و مێژوویەکان. یارییەکە لە سەرەتادا لە لە سەر پلەیستەیشن چوار بڵاو بوویەوە لە ساڵی ٢٠٢٠ پاشان لە سەر پلەیستەیشن پێنج، لە ئابی ٢٠٢١ (dlc)یەکی لێ بڵاو بوویەوە بە ناوی Iki Island، لە تەمموزی ٢٠٢٢ دا یارییەکە زیاتر لە ٩.٧٣ ملیۆن کۆپی لێ فرۆشرابوو، هەروەها پاڵێورا بۆ چەندین خەڵات.

## یاریکردن
یارییەکە لە چەشنی ئەکشن-سەرکێشییە بە شێوەی کامێرای کەسی سێیەم،یاریکەر دەتوانێت بە شێوەی نهێنی یان بە شێوەی هێرشکردن بە ئاشکرا شەڕبکات، جین چوار جۆر شێوازی وەستانی هەیە کە هەر یەکەیان خاڵی بەهێزی خۆیانیان هەیە کە ئەمانەن 

Sone stance:بۆ ڕووبەڕووبوونەوەی شمشێرباز

Water stance: بۆ ڕوبەڕوویبوونەوەی قەڵغاندارەکان

Wind stance: بۆ ڕووبەڕووبوونەوەی ئەوانەی (ڕم)یان پێیە

Moon stance:بۆ ڕووبەڕوو بوونەوەی زەبەلاحەکان(قەڵغان و شمشێریان پێیە لەگەڵ جەستەیەکی گەورە)

هەروەها لە یارییەکە شتێک هەیە پێی دەگوترێ Ghost stance کە تاوەکو چەن چرکەیەک دەتوانیت دوژمانت بە یەک لێدان بکوژیت.

## کورتەی چیرۆک
لە ساڵی ١٢٧٤، سامۆرایەکان بەرگریکارە ئەفسانەییەکانی دوورگەی تسوشیما بوون تا ئەوکاتەی مەنگۆلەکان هێرشدەکەنە سەریان،خەڵکی دەکوژن و دەیانچەوسێننەوە، یەکێک لە سامۆرایە ڕزگاربووەکان لە دەستی مەنگۆل بە ناوی (جین) دەست دەکات بە تۆڵە کردنەوە بەڵام بۆی دەردەکەوێت تاک تیک و ڕێساکانی شەڕکردن وەکو سامۆرای ڕێنوێنی ناکەن بۆ سەرکەوتن بۆیە بە شێوازێکی نوێ شەڕدەکات بە شێوازی تارمایی (ghost).  

## سەرچاوەکان


پۆل:کایە ڤیدیۆییەکانی ٢٠٢٠
پۆل:کایە ڤیدیۆیییە تاک-یاریزان و فرەیاریزانەکان
پۆل:کایە سەرھێڵییە فرەیاریزانییەکان
پۆل:کایە بەرزکراوەکانی پلەیستەیشن ٤ پرۆ
پۆل:یارییەکانی پلەی ستەیشن ٤
پۆل:یارییەکانی پلەیستەیشن ٥
پۆل:یارییە ڤیدیۆییە دزێوەکان
پۆل:براوەکانی خەڵاتی کایەکان
پۆل:کایە ڤیدیۆیییەکان سەبارەت بە نینجا
پۆل:ئەو یارییە ڤیدیۆیانەی لە ویلایەتە یەکگرتووەکانی ئەمریکا پەرەپێدراون
پۆل:یارییە ڤیدیۆیییەکان کە بەھۆی پەتای کۆڤید-١٩ دواخران
پۆل:کایەکانی ئەکشن-سەرکێشی
پۆل:براوەکانی خەڵاتی گۆڵدن جۆیستیک
پۆل:کایە ڤیدیۆیییە جیھان کراوەکان
پۆل:کایە ڤیدیۆیییەکانی سۆنی ئینتەراکتیڤ ئێنتەرتەینمێنت
ئایپاد پرۆ (نەوەی دووەم)

**ئایپاد پرۆ نەوەی دووەم** () لە ٥ی حوزەیرانی ٢٠١٧ نەوەی دووەمی ئایپاد پرۆ نمایشکرا کە پڕۆسێسەری (A10X Fusion) و ھەڵبژاردەی ھەڵگرتنی ٦٤ گێگابایت و ٥١٢ گێگابایت لەخۆدەگرێت. شاشە نوێکراوەکان بریتین لە وەشانی ١٠٫٥ ئینج بۆ جێگرتنەوەی مۆدێلی ٩٫٧ ئینج، لەکاتێکدا وەشانی ١٢٫٩ ئینج نوێکرایەوە.  دوابەدوای ئەم ڕاگەیاندنە، ھەردوو مۆدێلی نەوەی یەکەمی ئایپاد پرۆ ڕاگیران.

نەوەی دووەمی ئایپاد پرۆ لە ٥ی حوزەیرانی ٢٠١٧ لەگەڵ ئای ئۆ ئێس ١١ لە کۆڕی جیھانیی پەرەپێدەران ٢٠١٧ ڕاگەیەندرا. مۆدێلی نەرمامێری ئایپادی نەوەی دووەم، بە قەبارەی ١٠٫٥ ئینج و ١٢٫٩ ئینج، خاوەنی سی پی یویەکی (A10X hexa-core)ە و بە پڕۆسێسەری گرافیکی ١٢ ناوەکی، تەکنەلۆژیای شاشەی نوێکردنەوەی ئەپڵ کە پشتگیری لە ناوەڕۆکی ئێچ دی ئاڕ ١٠ و دەنگی دۆڵبی ڤیژن دەکات (بە ئای ئۆ ئێس ١١ یان بەرزتر) بە ڕێژەی نوێبوونەوەی ١٢٠ ھێرتز و شاشەی تروتۆن یان ٥٠٪ ڕووناکترە لە مۆدێلەکانی پێشوو.

خێرایی پەیوەندی USB-Cیان ھەیە بە بەکارھێنانی کێبڵەکانی ڵایتینگ، لەگەڵ پشتگیری بۆ شەحنکردنەوەی خێرا USB-C 8 نەوەی دووەمی ئایپاد پرۆ توانای ھەڵگرتنی تا ٥١٢ گیگابایت (١ گێگابایت = ١ ملیار بایت)ی ھەیە.

## سەرچاوەکان
* 

پۆل:ئای ئۆ ئێس
پۆل:ئایپاد
پۆل:تابلێتەکان
تۆرڤاڵد بێرتلسن

**تۆرڤاڵد بێرتلسن** (بە ئینگلیزی: Thorvald Berthelsen) لە ساڵی ١٩٤٨ لە دایک بووە و لە شاری ساکسکوبینگ لە دانیمارک دەژی. ٧ کۆمەڵە شیعری بڵاوکردووەتەوە. شیعرەکانی وەرگێڕدراوەتە سەر زمانەکانی سویدی و ئینگلیزی و عەرەبی و کوردی (سۆرانی و کورمانجی) و بۆسنی و سێربی و ھەنگاری و فارسی و ئەڵمانی و ئیتاڵی و فەرەنسی و ئیسپانی. تۆرڤاڵد بێرتیلسن چەند وتاری ئەدەبی نووسیوە و ئەندامی یانەی ھایکوی دانیمارکییە. سەرپەرشتیار و ئیدیتۆری پڕۆژەی شیعری نوێی بۆسنی و شیعری نوێی کوردیییە. کاری وەرگێڕانی چەندین دەقی ئەدەبی کردووە لە زمانەکانی ئەڵمانی و سویدی و فەڕەنسی بۆ زمانی دانیمارکی.

پۆل:شیعر
پۆل:شاعیران
پۆل:ژیاننامە
پۆل:لەدایکبووانی ١٩٨٤
ئەڤەتار: دوایین ملکەچپێکەری ھەوا (وەرزی دووەم)

**پەڕتووکی دووەم: زەوی** وەرزی دووەمی زنجیرەی تەلەڤیزیۆنی ئەڤەتار: دوایین ملکەچپێکەری ھەوایە کە زنجیرەیەکی تەلەڤیزیۆنی ئەنیمەیشنی ئەمریکییە و لەلایەن ستۆدیۆی ئەنیمەیشنی کۆمپانیای نیکلۆدیۆن بەرھەم ھێنراوە. زنجیرەکە لەلایەن مایکڵ دانتێ دیمارتینۆ و برایان کۆنێتزکۆوە دروست کراوە، وەرزی یەکەم لە ١٧ی ئازاری ٢٠٠٦ لە کەناڵی نیکلۆدیۆن نمایشکرا.

لە وەرزی دووەمدا، ئانگ و ھاوڕێکانی کاتارا و سۆکا لە ھەوڵدان بۆ دۆزینەوەی مامۆستایەکی زەوی ملکەچپێکردن کە ئەویش تۆف بیفۆنگە. لە کاتی دۆزینەوەی زانیاری گرنگ سەبارەت بە ڕووبەڕوو بوونەوەی نەتەوەی ئاگر، ئاپا دەڕفێنرێت، گەشتەکەیان دەچێتە شاری *با سینگ سێ* کە پایتەختی شانشینی زەوییە و لەوێ پیلانێکی گەورەی کودەتای ناوخۆیی حکوومەت بۆ پاشای زەوی ئاشکرا دەکەن. لەم نێوەندەدا بەھۆی کارەکانیان لە جەمسەری باکوور لە پەڕتووکی یەکەمدا، زوکۆ و ئایرۆی مامی بە خیانەتکاری نەتەوەی ئاگر دەناسرێن و دەبنە پەنابەر لە شانشینی زەویدا. ئازولاش نێردراوی پاشای ئاگرە، بۆ دەستگیر کردنی ئەڤەتار ئانگ و زوکۆ و مامی.

## ئەمانەش ببینە
* پێرستی ئەڵقەکانی ئەڤەتار: دوایین ملکەچپێکەری ھەوا
* ئەڤەتار: کۆتا ملکەچپێکەری ھەوا (زنجیرەی تەلەڤیزیۆنی ٢٠٢٤)

## تێبینییەکان

## سەرچاوەکان

پۆل:کەسایەتییە خەیاڵییەکان کە توانای ئاویان ھەیە
پۆل:ئاڤاتار: دوایین ملکەچپێکەری ھەوا
پۆل:زنجیرەیەکی ئەنیمەیشنی ئەمریکی ساڵی ٢٠٠٠
پۆل:بەرنامەی ڕەسەنی نیکلۆدیۆن لە دەیەی ٢٠٠٠
پۆل:یەکەم دەرکەوتنی زنجیرە تەلەڤیزیۆنییەکانی ئەمریکا لە ساڵی ٢٠٠٥
پۆل:ئەو زنجیرە تەلەڤیزیۆنییانەی ئەمریکا کە لە ساڵی ٢٠٠٨ کۆتایی دێت
ئایپاد پرۆ (نەوەی سێیەم)

**ئایپاد پرۆ نەوەی سێیەم** () ئایپاد پرۆ نەوەی سێیەم لە ٣٠ی تشرینی یەکەمی ٢٠١٨ نمایشکرا، و بە دوو قەبارەی شاشەی ١١ ئینج (٢٨ سم) و ١٢٫٩ ئینج (٣٣ سم) ناسێندرا. ئەم شاشانە جێگەی مۆدێلی ١٠٫٥ ئینجیی نەوەی پێشوویان گرتەوە. ھەروەھا نەوەی سێیەمی ئایپاد پرۆ تا یەک تێرابایت بیرگەی ھەیە. فەیس ئایدی ھەستەوەرێک لە لێواری سەرەوەی تابلێتەکەدا بەکاردەھێنێت کە بە پێچەوانەی مۆدێلەکانی ئایفۆن کە فەیس ئای دییان ھەیە، دەتوانێت بە ھەر ئاراستەیەکدا قفڵی ئایپادەکە بکاتەوە. ئەم ئامێرە یەکەم ئایپادە کە پەیوەندی (USB Type-C)ی ھەبێت، جێگەی پەیوەندی ڵایتینگی تایبەت بە کۆمپانیای ئەپڵ گرتەوە. نەوەی سێیەمی ئایپاد پرۆ لە ٣٠ی تشرینی یەکەمی ٢٠١٨ لە میانی چالاکییەکی تایبەتی ئەپڵ لە ئۆپێراھاوسی ھاوارد گیلمان لە شاری بروکلینی ویلایەتی نیویۆرک ڕاگەیەندرا. مۆدێلە تازە دیزاینکراوەکانی ساڵی ٢٠١٨ خاوەنی شاشەی نوێی لێوار بە لێواری لیکوید ڕیتینا و فەیس ئای دی و کامێرای ١٢ مێگاپێکسڵ و ٧ مێگاپێکسڵی باشتر و پەیوەندی (USB-C) و پڕۆسێسەرەکانی Apple A12X Bionicە.

ئەم تابلێتانە بە قەبارەی ١١ ئینج و ٩٫١٢ ئینج بەردەستن، ھەروەھا یەکەم مۆدێلی ئایپادن کە شاشەی ئێڵ سی دی بۆ ڕووناکی بەکاردەھێنن (وەک ئایفۆن ئێکس). مۆدێلەکانی ١ تێرابایت (١ تێرابایت = ١٠٠٠ گێگابایت) ناوازە بوون چونکە ڕامەکەیان لە ٤ گێگابایت بۆ ٦ گێگابایت زیاد کرد. جگە لەوەش تابلێتەکانی نەوەی سێیەم کەمی تاچ ئایدی و دەرچەی ھێدفۆنیان نییە کە بە فەیس ئایدی یەکەم گۆڕدراوە. ئەم تابلێتانە لە ٧ی تشرینی دووەمی ٢٠١٨ بڵاوکراونەتەوە و تەنھا بە ڕەنگی زیو و خۆڵەمێشی بەردەستن. ھەروەھا تەنکترین ئایپادە بە ئەستووری ٩٫٥ ملم.

## سەرچاوەکان
* 

پۆل:ئای ئۆ ئێس
پۆل:ئایپاد
پۆل:تابلێتەکان
ئەڤەتار: دوایین ملکەچپێکەری ھەوا (وەرزی سێیەم)

**پەڕتووکی سێیەم: ئاگر** وەرزی سێیەمی زنجیرەی تەلەڤیزیۆنی ئەڤەتار: دوایین ملکەچپێکەری ھەوایە کە زنجیرەیەکی تەلەڤیزیۆنی ئەنیمەیشنی ئەمریکییە و لەلایەن ستۆدیۆی ئەنیمەیشنی کۆمپانیای نیکلۆدیۆن بەرھەم ھێنراوە. زنجیرەکە لەلایەن مایکڵ دانتێ دیمارتینۆ و برایان کۆنێتزکۆوە دروست کراوە، وەرزی یەکەم لە ٢١ی ئەیلوولی ٢٠٠٧ لە کەناڵی نیکلۆدیۆن نمایشکرا.

ئەم وەرزە، وەرزی کۆتایی زنجیرەی ئەڤەتار: دوایین ملکەچپێکەری ھەوایە. پاڵەوانی زنجیرەکە، ئانگ، دەیەوێت فێری ملکەچپێکردنی ئاگر ببێت بۆ شکست پێھێنانی پاشای نەتەوەی ئاگر، پاشا ئۆزای. شازادە زوکۆ دەگەڕێتەوە نەتەوەی ئاگر دوای ئەوەی خیانەتی لە ئایرۆی مامی کرد و یارمەتی خوشکەکەی، ئازولا دەدات بۆ داگیرکردنی پایتەختی شانشینی زەوی، *با سینگ سێ*.

## ئەمانەش ببینە
* پێرستی ئەڵقەکانی ئەڤەتار: دوایین ملکەچپێکەری ھەوا
* ئەڤەتار: کۆتا ملکەچپێکەری ھەوا (زنجیرەی تەلەڤیزیۆنی ٢٠٢٤)

## سەرچاوەکان

پۆل:کەسایەتییە خەیاڵییەکان کە توانای ئاویان ھەیە
پۆل:ئاڤاتار: دوایین ملکەچپێکەری ھەوا
پۆل:زنجیرەیەکی ئەنیمەیشنی ئەمریکی ساڵی ٢٠٠٠
پۆل:بەرنامەی ڕەسەنی نیکلۆدیۆن لە دەیەی ٢٠٠٠
پۆل:یەکەم دەرکەوتنی زنجیرە تەلەڤیزیۆنییەکانی ئەمریکا لە ساڵی ٢٠٠٥
پۆل:ئەو زنجیرە تەلەڤیزیۆنییانەی ئەمریکا کە لە ساڵی ٢٠٠٨ کۆتایی دێت
ئەڤەتار: دوایین ملکەچپێکەری ھەوا (وەرزی یەکەم)

**پەڕتووکی یەکەم: ئاو** وەرزی یەکەمی زنجیرەی تەلەڤیزیۆنی ئەڤەتار: دوایین ملکەچپێکەری ھەوایە کە زنجیرەیەکی تەلەڤیزیۆنی ئەنیمەیشنی ئەمریکییە و لەلایەن ستۆدیۆی ئەنیمەیشنی کۆمپانیای نیکلۆدیۆن بەرھەم ھێنراوە. زنجیرەکە لەلایەن مایکڵ دانتێ دیمارتینۆ و برایان کۆنێتزکۆوە دروست کراوە، وەرزی یەکەم لە ٢١ی شوباتی ٢٠٠٥ بۆ یەکەمجار لە کەناڵی نیکلۆدیۆن نمایشکرا.

ئەم وەرزەی زنجیرەکە بە پاڵەوانی ئانگ و ھاوڕێکانی کاتارا و سۆکا دەست پێدەکات کە دەچنە گەشتێک بۆ جەمسەری باکوور بۆ دۆزینەوەی مامۆستایەکی ملکەچپێکەری ئاو بۆ فێرکردنی ئانگ و کاتارا. لەکاتێکدا نەتەوەی ئاگر شەڕێکی سەد ساڵیی داگیرکاری بەسەر نەتەوەکانی تری جیھانەکە دەست پێکردوە، و جینۆساید کردنی نەتەوەی ھەوا ١٠٠ ساڵ لەمەوپێش. ئانگ کە ئەڤەتاری ئێستایە، دەبێت شارەزا بێت لە چوار توخمەکە (ھەوا، ئاو، زەوی (خاک) و ئاگر) بۆ ئەوەی کۆتایی بە شەڕەکە بھێنێت. لە گەشتەکەیاندا ئانگ و ھاوڕێکانی ڕووبەڕووی کەسانی جۆراو جۆری نێو چیرۆکی زنجیرەکە دەبنەوە، یەکێک لەوان شازادەی دوورخراوەی نەتەوەی ئاگرە، زوکۆ، لەگەڵ مامی، ھەروەھا ژەنەڕاڵی دەریاوان ژاو لە ھێزی دەریایی نەتەوەی ئاگر یەکێکە لە دژبەرەکانی تیمی ئەڤەتار.

## بەرھەمھێنان
زنجیرەکە لەلایەن ستۆدیۆی ئەنیمەیشنی نیکلۆدیۆنەوە بەرھەم ھێنراوە و لەسەر کەناڵی نیکلۆدیۆن پەخش کراوە، بەرھەمھێان و کاری جێبەجێکردنی بە ھاوبەشی مایکڵ دانتێ دیمارتینۆ و برایان کۆنێتزکۆ بووە.

## ئەمانەش ببینە
* پێرستی ئەڵقەکانی ئەڤەتار: دوایین ملکەچپێکەری ھەوا
* ئەڤەتار: کۆتا ملکەچپێکەری ھەوا (زنجیرەی تەلەڤیزیۆنی ٢٠٢٤)

## سەرچاوەکان

پۆل:کەسایەتییە خەیاڵییەکان کە توانای ئاویان ھەیە
پۆل:ئاڤاتار: دوایین ملکەچپێکەری ھەوا
پۆل:زنجیرەیەکی ئەنیمەیشنی ئەمریکی ساڵی ٢٠٠٠
پۆل:بەرنامەی ڕەسەنی نیکلۆدیۆن لە دەیەی ٢٠٠٠
پۆل:یەکەم دەرکەوتنی زنجیرە تەلەڤیزیۆنییەکانی ئەمریکا لە ساڵی ٢٠٠٥
پۆل:ئەو زنجیرە تەلەڤیزیۆنییانەی ئەمریکا کە لە ساڵی ٢٠٠٨ کۆتایی دێت
ئایپاد پرۆ (نەوەی چوارەم)

**ئایپاد پرۆ نەوەی چوارەم** (کە بە نەوەی چوارەمی ئایپاد پرۆ ناسراوە) ()  لە ٢٠ی نیسانی ٢٠٢٠ بە ھەمان تایبەتمەندییەکانی نەوەی پێشوو وەک قەبارەی شاشەی ١١ ئینج و ١٢ ئینج ناسێندرا. ئەم بەرھەمە تایبەتمەندی مۆدیولێکی کامێرای دیزاینکراو و پڕۆسێسەری (A12Z) و لانیکەم ١٢٨ گێگابایت بیرگەی ھەیە، ھەروەھا پشتگیری لە تەختەکلیلی ئەپڵ دەکات کە بە جیا دەفرۆشرێت. ئایپاد پرۆ لە ٣٠ وڵات و ناوچە لە ٢٥ی ئازاری ٢٠٢٠ بڵاوکرایەوە. مۆدێلی ٢٠٢٠ تایبەتمەندی پڕۆسێسەری A12Z octa-coreی ئەپڵ و پشتگیری وای فای ٦ و چەندین کامێرای نوێکراوەی تێدایە کە بریتین لە کامێرای ١٢ مێگاپێکسڵ و کامێرای زۆر پان و ١٠ مێگاپێکسڵ و سکانەرێکی LIDAR بۆ زیادکردنی وێنەی ڕاستەقینە. لە ساڵی ٢٠١٨ بۆ ٢٠٢٠ ڕامەکەی لە ٤ گێگابایتەوە بۆ ٦ گێگابایت بوو. تەختەکلیلە نوێیەکەی بەناوی (Magic Keyboard) لە ٢٢ی نیسانی ٢٠٢٠ بڵاوکرایەوە، شاشەیەکی تاچ و کلیلی ڕووناکی پشتەوە و دەرچەی USB-C بۆ شەحنکردنەوەی تێپەڕین و دیزاینێکی ContiLite ھەیە. تەختەکلیلی مەجیک لەگەڵ نەوەی سێیەم و چوارەم و پێنجەمی ئایپاد پرۆ دەگونجێت

## سەرچاوەکان
* 

پۆل:ئای ئۆ ئێس
پۆل:ئایپاد
پۆل:تابلێتەکان
سیێرا مەککۆرمیک

‏

**سیێرا مەککۆرمیک** ()؛ لەدایکبووی ٢٨ی تشرینی یەکەمی ١٩٩٧) ئەکتەری ئەمریکییە

## سەرەتای ژیانی
مەککۆرمیک لە ٢٨ی تشرینی یەکەمی ١٩٩٧ لە شاری ئەشڤێڵ لە ویلایەتی کارۆلاینای باکوور لەدایکبووە. خوشکێکی بچووکی ھەیە. لە ساڵی ٢٠٠٦دا ڕووی لە شاری لۆس ئەنجلۆس لە ویلایەتی کالیفۆرنیا کرد، دوای ئەوەی بەژداری لە نواندندا کرد. مەککۆرمیک وەک زۆرێک لە منداڵانی نمایشکار لە قوتابخانەی برایتۆن ھۆڵ لە شاری بێربانک لە ویلایەتی کالیفۆرنیا خوێندوویەتی.

## سەرچاوەکان

پۆل:زیندووان
پۆل:لەدایکبووانی ١٩٩٧
پۆل:خانمەکتەرە مناڵە ئەمریکییەکان
پۆل:خانمەکتەرەکانی فیلمی ئەمریکی
پۆل:خانمەکتەرانی تەلەڤیزیۆنی ئەمریکی
پۆل:خانمەکتەرە ئەمریکییەکانی سەدەی ٢١ەم
مایا میشێل

**مایا میشیل** ()؛ لەدایکبووی ١٨ی ئابی ١٩٩٣) ئەکتەر و گۆرانیبێژی ئوسترالییە. ئەو بە ڕۆڵی کالی ئادەمز فۆستەر ناسراوە لە درامای فۆستور  (٢٠١٣–١٨) و زنجیرەی  کێشەی باش (٢٠١٩-٢٣). ھەروەھا لەگەڵ ڕۆس لینچ لە کەناڵی دیزنی لە فیلمە ڕەسەنەکانی فیلمی  کەناری گەنجان (٢٠١٣) و  کەناری گەنجانی ٢ (٢٠١٥) کە ڕۆڵی ماکی بینیوە. بۆ بینەرانی ئوسترالی، ڕۆڵی بریتانی فلۆنی لە زنجیرە تەلەفزیۆنیی منداڵاندا بینی لە کەناڵی تۆڕئ نۆ، و وەکو ڕۆڵی ناتاشا ھام لە درامای ھەرزەکارانی گیری خواردبوو.

## سەرەتای ژیانی
میشێل لە شاری لیسمۆر لە ویلایەتی نیو ساوس وێڵز لەدایکبووە. باوکی بە ناوی ئەلێکس شۆفێری تەکسییە لە کاتێکدا دایکی بەناوی جیل لە سیستەمی پەروەردەدا کاردەکات. میچڵ یەک برا بچووکی ھەیە بە ناوی چارلی. ئەو گیتار دەژەنێت، کە لە کارە فیلم و تەلەفزیۆنییەکانیدا نمایشکراوە. لە تەمەنێکی گەنجیدا فێری یاریکردن بوو. لە کۆلێژی ترینیتی کاسۆلیکی لە شاری لیسمۆر خوێندوویەتی.

## سەرچاوەکان

پۆل:زیندووان
پۆل:لەدایکبووانی ١٩٩٣
پۆل:خانمەکتەرە ئوسترالییەکانی سەدەی ٢١ەم
پۆل:خانمەکتەرە ئوسترالییەکانی دوورە نیشتیمان، لە ویلایەتە یەکگرتووەکان
پۆل:خانمەکتەرە ئوسترالییەکان
پۆل:ئەکتەرە ژنە ئوسترالییەکانی تی ڤی
جەیس نۆرمان

**جەیس نۆرمان** (؛ لەدایکبووی ٢١ی ئازاری ٢٠٠٠) ئەکتەری ئەمریکییە.

## سەرەتای ژیانی
جەیسن لی نۆرمان لە ٢١ی ئازاری ٢٠٠٠ لە شاری کۆڕالیس لە ویلایەتی نیو مەکسیکۆ لەدایکبووە، لە تەمەنی ٨ ساڵیدا ڕووی لە باشووری کالیفۆرنیا کردووە، بەھۆی ئەوەی لە خوێندنی ناوەندیدا تووشی ناڕێکی خوێندنەوە بووە،قسەی ناشرینیان پێکردووە. برایەکی گەورەی ھەیە و خوشکێکی گەورەی ھەیە.

## پیشە
نۆرمان لە ساڵی ٢٠١٢ دەستی بە کاری نواندن کردووە بە دەرکەوتن لە زنجیرە تەلەفزیۆنییەکەی دیزنی جێسی. لە ساڵی ٢٠١٤ تا ٢٠٢٠ ڕۆڵی سەرەکی لە فیلمی نیکلۆدیۆن ھێنری گرژیدا بینیوە. نۆرمان ڕۆڵی سەرەکی لە فیلمە ڕەسەنەکانی نیکلۆدیۆن بینیوە، لە ساڵی ٢٠١٥ ڕۆڵی ئادەمی وەرگرتووە، لە ساڵی ٢٠١٦دا ڕوفۆس،  درێژەی ئەم دووەمیان بەناوی ڕوفۆس ٢ لە مانگی یەکی ساڵی ٢٠١٧ لەلایەن نیکلیدۆنەوە پەخشکرا،نۆرمان ڕۆڵی سەرەکی. یەکەم فیلمی شانۆیی خۆی وەک ڕۆڵی دەنگی سەرەکی لە فیلمی ئەنیمەیشنی سپارکدا وەرگرت، کە لە نیسانی ٢٠١٧ بڵاوکرایەوە، لە ساڵی ٢٠١٩دا ڕۆڵی سەرەکی لە فیلمی ڕەسەنی نیکلۆدیۆن بە ناوی چاوی بەرزی تایبەت بینی کە ڕۆڵی سەرەکی بوو. لە ساڵانی ٢٠١٧ و ٢٠١٨ و ٢٠١٩ و ٢٠٢٠، نۆرمان خەڵاتی ھەڵبژاردەی منداڵانی نیکلۆدیۆن بۆ ئەستێرەی تەلەفزیۆنی نێرە دڵخوازەکەی بەدەستھێنا. ئەو خەڵاتی پێنجەمی ھەڵبژاردەی منداڵانی لەسەر یەک بەدەستھێنا بۆ ھەمان بەش لە خەڵاتی ھەڵبژاردەی منداڵانی ساڵی ٢٠٢١. لە ساڵی ٢٠٢٠ەوە کۆمپانیای نۆرمان بەرھەمھێنەری زنجیرەی نیکلۆدیۆن بوو کە ھێزی مەترسییە، ھەروەھا وەک ئەستێرەی میوان لەو زنجیرەیەدا دەرکەوتووە. لە مانگی یەکی ساڵی ٢٠٢٢دا ڕاگەیەندرا کە نۆرمان ڕۆڵی خۆی لە فیلمێکی ھێنری گرژیدا دووبارە دەکاتەوە کە بڕیارە لە کۆمپانیای پارامۆنت+ بڵاوبکرێتەوە.

## سەرچاوەکان

پۆل:زیندووان
پۆل:لەدایکبووانی ٢٠٠٠
پۆل:ئەکتەرەکانی پیاوی ئەمریکیی سەدەی ٢١ەم
پۆل:مناڵە کوڕە ئەکتەرە ئەمریکییەکان
پۆل:ئەکتەرەکانی فیلمە پیاوە ئەمریکییەکان
پۆل:ئەکتەرەکانی تەلەڤیزیۆنی پیاوی ئەمریکی
پۆل:بەشداریکەران لە زنجیرەی تەلەڤیزیۆنی ڕاستی ئەمریکی
پۆل:ئەو ئەکتەرانەی کە تووشی ناڕێکی خوێندنەوە بوونە
پۆل:ئەکتەری کۆمیدی پیاوی ئەمریکی
پۆل:ئەمریکییەکانی بە ڕەگەز ئاڵمانی
حەسەن ھەیدوس

**حەسەن خالید حەسەن ھەیدوس** (؛ لەدایکبووی ١١ی کانوونی یەکەمی ١٩٩٠) یاریزانێکی پیشەگەری تۆپی پێی قەتەرییە، ھێرشبەر و سەرکردەی یانەی سەدد و ھەڵبژاردەی تۆپی پێی قەتەرە.

## کاروانی وەرزشیی یانە
لە تەمەنی ٨ ساڵیدا ھەیدوس پەیوەندی بە یانەی سەددەوە کرد، بەردەوام بوو تا لە تەمەنی ١٧ ساڵیدا گەیشتە تیمی یەکەمی یانەکە، جەفال ڕاشید پاڵپشتی و ڕێنمایی دەکرد.

لە خولی پاڵەوانەکانی ئاسیای ٢٠١١، یانەی سەدد بەرامبەر بە یانەی چونبوکی کۆری کەوت، یارییەکە گەیشتە لێدانی یەکلاکەرەوە، ھەیدوس لێدانێکی جێبەجێکرد، دوای ئەوەی تۆپەکەی لە ستوونی سەرەوەیدا، چووە نێو گۆڵ و سەدد لە جامی جیھانیی یانەکانی فیفا نوێنەرایەتی ئاسیای کرد. لەو پاڵەوانیەتیەدا یانەی سەدد و کیشوا ریسۆلی ژاپۆنی کێبڕکێی پلەی سێیەمیان دەکرد، یارییەکە گەیشتە لێدانی یەکلاکەرەوە (٠-٠)، ھەیدوس لێدانێکی یەکلاکەرەوەی جێبەجێکرد، لە ئەنجامدا سەدد ٥-٣ پلەی سێیەمی جامی جیھانیی یانەکانی بەدەستھێنا.

لەساڵی ٢٠١٤، گۆڤاری (ئیستادی دەوحە) خەڵاتی باشترین یاریزانی قەتەری بەخشی بە حەسەن ھەیدوس.

## کاروانی وەرزشیی نێونەتەوەیی
یەکەم دەرکەوتنی حەسەن ھەیدوس لەگەڵ تیمی ئۆڵۆمپیی ھەڵبژاردەی قەتەر بوو لە ٢٠٠٧، لە پاڵاوتنی ئۆڵۆمپیادی ھاوینەی ٢٠٠٨ وەکو یاریزانی یەدەگ بەرامبەر بە ژاپۆن دەرکەوت و گۆڵێکی تۆمارکرد، قەتەر ٢-١ براوە بوو. لە بەرامبەر بە سعوودیە و ڤێتنام وەکو یاریزانی یەدەگ بەشداربوو، لە ھەردوو ڕووبەڕووبوونەوەکەدا گۆڵێکی تۆمارکرد.

لە پاڵاوتنی ئۆڵۆمپیادی ھاوینەی ٢٠١٢، وەکو سەرکردەی تیمی ھەڵبژاردەی قەتەر دەرکەوت، لە قۆناغی سەرەتایی بەرامبەر بە ھیند گۆڵێکی تۆمارکرد، لە سەرجەم یارییەکانی قۆناغی کۆمەڵەکەی بەشداریکردووە، بەرامبەر بە عوممان و سعوودیە گۆڵێکی تۆمارکرد، کە گۆڵەکەی لەبەرامبەر سعوودیە بووە بەھیوای بەشداریکردنی وڵاتەکەی لە پاڵەوانیەتیەکە، بە پیاوی یارییەکە دیاریکرا.

یەکەم دەرکەوتنی ھەیدوس لەگەڵ تیمی یەکەمی ھەڵبژاردەی تۆپی پێی قەتەر لە پاڵاوتنی جامی جیھانیی فیفای ٢٠١٠ بەرامبەر بە بەحرەین بوو لە ١٠ی ئەیلوولی ٢٠٠٨، یەکەم گۆڵی لە ١٣ی تشرینی یەکەمی ٢٠١٣ بەرامبەر بە یەمەن لە پاڵاوتنی جامی ئاسیای ٢٠١٥ تۆمارکرد.

ھەیدوس بانگھێشتی ھەڵبژاردەی قەتەر کرا بۆ بەشداریکردن لە جامی جیھانیی فیفای ٢٠٢٢.

## ئامارەکان
### گۆڵە نێونەتەوەییەکان
: (ستوونی **گۆڵ** ئاماژەیە بۆ ئەو گۆڵەی کە تۆماری کردووە، ستوونی **ئەنجام** ئاماژەیە بۆ ئەنجامی ڕووبەڕووبوونەوەکە)

## سەرچاوەکان
* 

پۆل:زیندووان
پۆل:لەدایکبووانی ١٩٩٠
پۆل:یاریزانانی ھەڵبژاردەی تۆپی پێی قەتەر
پۆل:یاریزانانی جامی جیھانیی فیفای ٢٠٢٢
پۆل:یاریزانانی جامی نەتەوەکانی ئاسیا بۆ تۆپی پێی ٢٠١١
پۆل:یاریزانانی کۆپا ئەمریکای ٢٠١٩
کریستینا ڕیچی

**کریستینا ڕیچی** (؛ لەدایکبووی ١٢ی شوباتی ١٩٨٠)، ئەکتەری ئەمریکییە. ڕیچی بە ڕۆڵی کارەکتەرە نائاساییەکان ناسراوە کە سێبەری تاریکیان ھەیە، زیاتر لە فیلمی سەربەخۆدا کاردەکات، بەڵام لە چەندین فیلمی بەناوبانگی بۆکس ئۆفیسدا دەرکەوتووە. وەرگری خەڵاتی گۆڵدن گڵۆب و خەڵاتی ڕێکخراوی ئەکتەرەکانی شاشە و خەڵاتی ئێمی پڕایم تایمی وەرگرتووە.

ڕیچی یەکەم فیلمی لە تەمەنی نۆ ساڵیدا لە فیلمی پەری دەریادا (١٩٩٠) دەرکەوت، کە دواتر ڕۆڵی وێنسدەی ئادەمسی لە فیلمی خێزانی ئادەمس (١٩٩١) و لە فیلمی بەناوی توانای خێزانی ئادەمس (١٩٩٣) دەرکەوت. ڕۆڵەکانی دواتر لە فیلمەکانی کاسپەر و ئێستا و دوای (ھەردووکیان لە ساڵی ١٩٩٥) ڕۆڵی تێدس بینیوە، لە تەمەنی ١٧ ساڵیدا،  فیلمی گەردەلولی سەھۆڵین (١٩٩٧) ڕۆڵی تێدا گێڕاوە، ڕووی لە پڕۆژەکانی گەورەساڵان کرد، کە بووە ھۆی بەشێک لە چەندین فیلمی سەربەخۆ، وەک بوفالۆ ٦٦،  دژی سێکس، ماچ (ھەموویان ١٩٩٨) ڕۆڵی تێدا بینییوە. نەتەوەی پرۆزاک (٢٠٠١)، کولەکە (٢٠٠٢)، و ئەھریمەن (٢٠٠٣). و بەرھەمەکانی دیکە بریتین لە ٢٠٠ جگەرە، مەرگی خەوتوو (ھەردووکیان ساڵی لە ١٩٩٩)، ھەر شتێکی تر (٢٠٠٣)، نەفرەت لێکراو (٢٠٠٥)، پێنێلۆپ، ھاواری ماری ڕەش (ھەردووکیان لە ٢٠٠٦)، پێشبڕکێی خێرا (٢٠٠٨)، بێل ئەمی (٢٠١٢)، و زیندووکردنەوە مایدریگس (٢٠٢١).

لە ساڵی ٢٠١٠ ڕیچی یەکەم جار لە شانۆی بڕۆدوەی بەشداری کرد لە فیلمی ھێشتا کات وەستاوە. ئەو وتەبێژی نیشتمانی تۆڕی نیشتمانی دەستدرێژی، سووکایەتیکردن و سێکسی خێزانییە (RAINN). ھاوسەرگیری لەگەڵ ئارایشتکار مارک ھامپتۆن کردووە و دوو منداڵی ھەیە.

## سەرەتای ژیانی
کریستینا ڕیچی لە شاری سانتا مۆنیکا، کالیفۆرنیا لەدایکبووە، بچووکترین منداڵی سارا و ڕالف ڕیچییە. دایکی لە ساڵانی شەستەکاندا وەک مۆدێلی فۆرد کاری کردووە و دواتر بووەتە نوسینگەی خانووبەرە. باوکی پیشەیەکی جۆراوجۆری ھەبوو، لەوانە کارەکانی وەک مامۆستای ھۆڵی وەرزش، پارێزەر، ڕاوێژکاری ماددە ھۆشبەرەکان و چارەسەرکاری ھاوارکردنی سەرەتایی. سەبارەت بە ناوی بنەماڵەکەی، ڕیچی ڕایگەیاندووە کە ڕەچەڵەکی ئیتاڵی و ئێرلەندی و ئینگلیزی و سکۆتلەندی ھەیە.

خێزانی ڕیچی ڕوویان لە شاری مۆنتکلێر لە ویلایەتی نیوجرسی کرد و لەوێ گەورە بوو و لە قوتابخانەی ئێدجمۆنت سەرەتایی، قوتابخانەی ناوەندی گلێنفیڵد، ئامادەیی مۆنتکلێر و قوتابخانەی مۆریستاون-بێرد خوێندوویەتی. دواتر لە قوتابخانەی منداڵانی تایبەت لە شاری نیویۆرک کاری کردووە. سێ خوشکە گەورەکەی بریتین لە ڕافایل و دانتێ و پیا. دایک و باوکی ڕیچی کاتێک جیابوونەوە کە پێش ھەرزەکاری بوو. ئەو لە چاوپێکەوتنەکاندا بە دەنگی بەرز باسی منداڵی خۆی کردووە، بەتایبەتی جیابوونەوەی دایک و باوکی و پەیوەندی پشێوی لەگەڵ باوکیدا.

## سەرچاوەکان

پۆل:لەدایکبووانی ١٩٨٠
پۆل:زیندووان
پۆل:خانمەکتەرە ئەمریکییەکانی سەدەی ٢١ەم
پۆل:خانمەکتەرانی تەلەڤیزیۆنی ئەمریکی
پۆل:خانمەکتەرە مناڵە ئەمریکییەکان
پۆل:خانمەکتەرەکانی فیلمی ئەمریکی
پۆل:خانمەکتەرە دەنگییەکانی ئەمریکا
پۆل:ئەمریکییەکانی بە ڕەگەز ئیتالی
پۆل:خانمەکتەرە ئەمریکییەکانی سەدەی ٢٠ەم
پۆل:خەڵکی ئەمریکیی بە ڕەچەڵەک سکۆتلەندی-ئیرلەندی
ھەنتەر دووھان

‏**ھانتەر دووھان** (؛ لەدایکبووی ١٨ی شوباتی ١٩٩٤) ئەکتەر و نووسەر و دەرھێنەری ئەمریکییە. زیاتر بە ڕۆڵەکانی لە زنجیرە تەلەفزیۆنییەکەی شەرەفت (٢٠٢٠)، و وێندسدەی (٢٠٢٢) ناسراوە.   

## سەرەتای ژیانی و پیشە
دووھان "لە ھەموو باشوور" گەورە بووە بەڵام بە شێوەیەکی سەرەکی لە فۆرت سمیس لە ویلایەتی ئەرکانساس گەورە بووە. لە ڕێگەی بەرنامەکانی شانۆی ئامادەیی و کۆمەڵایەتییەوە حەزی لە نواندن بوو، دوای خوێندنی ئامادەیی کاری مەشقی لە ئەلیزابێس بارنز کاستینگ لە لۆس ئەنجلۆس وەرگرت پێش ئەوەی لە چەندین کاری ڕۆژانەدا کار بکات لەوانە ئەکتەری زیادە، گارسۆن، و ڕێبەری گەشتیاری شارەزا لە ستۆدیۆ لەکاتی خوێندنی نواندن.

لە ساڵی ٢٠٢٠ بە ڕۆڵی سەرەکی لە زنجیرە درامای شەرەفت دەرکەوت و ڕۆڵی ئادەم دێسیاتۆی بینی. لە ساڵی ٢٠٢٢دا ڕۆڵی تایلەر گالپینی لە زنجیرەی نێتفلێکسی وێنسدەی بینی.

## ژیانی تایبەتی
دووھان کوڕی یاریزانی تێنسی سەرزەوی ئوسترالی پیتەر دووھانە لەگەڵ ئەنجی ھارپەر کارمایکل. ئەو خۆی بە کویر دەناسێنێت و لە مانگی حوزەیرانی ٢٠٢٢ەوە ھاوسەرگیری لەگەڵ بەرھەمھێنەر فیلدەر جیوێت کردووە، برایەکی گەورەی ھەیە کە ڕاھێنەری تێنسە.

## سەرچاوەکان

پۆل:لەدایکبووانی ١٩٩٤
پۆل:زیندووان
پۆل:کەسایەتییە ئێڵ جی بی تییە ئەمریکییەکانی سەدەی ٢١ەم
پۆل:ئەکتەرەکانی پیاوی ئەمریکیی سەدەی ٢١ەم
پۆل:ئەکتەرەکانی تەلەڤیزیۆنی پیاوی ئەمریکی
پۆل:ئەمریکییەکانی بە ڕەگەز ئوسترالی
پۆل:ئەکتەرە نێرە ئێڵ جی بی تییەکان
ئایپاد پرۆ (نەوەی پێنجەم)

**ئایپاد پرۆ ٥** (کە بە **نەوەی پێنجەمی ئایپاد پرۆ** ناسراوە) () لە ٢٠ی نیسانی ٢٠٢١ بە ھەمان تایبەتمەندی نەوەی پێشوو وەک قەبارەی شاشەی ١١ ئینج و ١٢ ئینج ناسێندرا. ھەروەھا داواکاری پێشوەختە لە ٣٠ی نیسانی ٢٠٢١ دەستیپێکردووە و لە ٢١ی ئایاری ٢٠٢١ بڵاوکرایەوە. ئایپاد پڕۆی نەوەی پێنجەم بە پڕۆسێسەری ئەپڵ ئێم ١ کاردەکات، بەمەش دەبێتە یەکەم ئایپاد کە پڕۆسێسەری زنجیرەی A بەکارنەھێنێت. وەشانی ھەڵگرتنی ناوخۆیی بریتین لە ١٢٨ گێگابایت، ٢٥٦ گێگابایت، ٥١٢ گێگابایت، ١ تێرابایت و ٢ تێرابایت. ئەم ئایپادە نوێترین وەشانی ئایپاد ئۆ ئێس ١٤ بەکاردەھێنێت و چاوەڕوان دەکرێت پشتگیری لە وەشانی داھاتووی ئایپاد ئۆ ئێسیش بکات. ئایپاد پرۆ سێ کامێرای پان (١٢ مێگاپێکسڵ، دەرچە ئێف /١/٨)، ئەلترا پاین (١٠ مێگاپێکسڵ، دەرچە ئێف /٢،٤، مەیدانی بینین ١٢٥ پلە) و کامێرای پێشەوەی ھەیە (١٢ مێگاپێکسڵ، مەیدانی بینین ١٢٢ پلە). جگە لەوەش کامێرای پێشەوە تایبەتمەندییەکی لەخۆگرتووە کە ئەپڵ پێی دەڵێت «سەنتەر ستەیج». تۆمارکردنی ڤیدیۆ دەتوانێت تا فۆڕ کەی بێت بە ٦٠ چوارچێوە لە چرکەیەکدا (تەنھا کامێرای پان). ئێستا ھەموو کامێراکان تایبەتمەندی سمارت ئێ دی ئاڕ ٣یان ھەیە، ھەمان تەکنۆلۆژیای پێشکەوتووی ئێچ دی ئاڕ کە لە زنجیرەی ئایفۆن ١٢دا ھاتووە. ھەروەھا فلاشی ترو-تۆنی گەشاوەترە.

## سەرچاوەکان
* 

پۆل:ئای ئۆ ئێس
پۆل:ئایپاد
پۆل:تابلێتەکان
قەشقایی

**گەلی قەشقایی** (بە [ɢæʃɢɒːˈjiː] دەخوێندرێتەوە؛ فارسی: قشقایی) کۆمەڵە خێڵێکی یەکگرتووی دانیشتوویی وڵاتی ئێرانن، کە زۆربەیان بە ڕەچەڵەک تورکن، ھەروەھا چەند ھۆزێکی لوڕیی کوردی و و عەرەبی لەخۆ دەگرن. نزیکەی سەرجەمیان بە زمانی تورکیی ڕۆژاوایی، کە بە زمانی قەشقایی ناسراوە قسە دەکەن، و زمانی فارسییش لە کاتە فەرمییەکاندا بەکار دەھێنن. قەشقایییەکان بە شێوەیەکی سەرەکی لە پارێزگاکانی فارس، خوزستان، کۆھگیلوویە و بۆیەر ئەحمەد، چوارمەحاڵ و بەختیاری، بووشێھر و باشووری ئەسفەھان دەژین، بەتایبەتی لە دەوروبەری شارەکانی شیراز و فەیروزئاباد لە فارس.

زۆرینەی خەڵکی قەشقایی لە بنەڕەتدا کۆچەری بوون، بارودۆخی نیشتەجێبوونی زۆرەملێی قەشقایییەکان لە ساڵانی ١٩٦٠ەکان بە شێوەیەکی بەرچاو لەژێر فشاری حوکومەتدا زیادی کرد، حوکومەت خانووبەرەی بۆ ئەو کەسانە دروست دەکرد تا لە یەک شوێن نیشتەجێ ببن و چیتر بڵاو نەبنەوە؛ تا دوای شۆڕشی ئیسلامیی ئێران، حوکومەت پارێزگاری لەو قەشقاییانە کرد کە بە شێوازی ژیانی کۆچبەری دەژین و نیشتەجێبوونی زۆرەملێیان لەسەر نەما.

## کلتوور
وێنۆک|نێو چادرێکی ھۆزی قەشقایییەکان
قەشقایییەکان کۆچەری شوانکارەن، پشت بە چاندن و ئاژەڵ بەخێو کردن دەبەستن. جل و بەرگی فۆلکی کۆن لەبەر دەکەن کە شێوازەکەی زۆر لە جلوبەرگی کوردی دەچێت و ژنانیش ھەندێکیان باڵاپۆشی فارسیی باو لەبەر دەکەن.

### فەرش و چنین
قەشقایییەکان بە فەرشی *پایل* و بەرھەمەکانی تری چنین بە ناوبانگن. ھەندێک جار لەو فەرشانە بە *شیراز*ی ناو دەھێندرێت، چونکە شیراز لە ڕابردوودا بازاڕی سەرەکی ساغکردنەوەی بەرھەمی قەشقایییەکان بووە.

## سەرچاوەکان

پۆل:ئێران
پۆل:ئێرانییەکان
پۆل:زمانی تورکی
پۆل:جوگرافیای ئێران
پۆل:گرووپە ڕەگەزییەکانی ئێران
پۆل:پارێزگای فارس
پۆل:پارێزگای ئەسفەھان
پۆل:پارێزگای خووزستان
ئازادکردنی جوورف ئەلسەخر

**ئازادکردنی جوورف ئەلسەخر** یان **ئۆپەراسیۆنی عاشوورا** ئۆپەراسیۆنێکی دوو ڕۆژەیە کە لەلایەن ھێزەکانی عێراق و ھێزەکانی حەشدی شەعبی ئەنجام درا، کە لە ٢٤ی تشرینی یەکەمی ٢٠١٤ دەستیپێکردووە و ئامانجی کۆنترۆڵکردنەوەی ناحیەی ستراتیژیی جوورف ئەلسەخر بووە لە نزیک بەغدا لە دەستی داعش.
ئامانجی سەرەکیی ئۆپەراسیۆنەکە ڕێگرتنە لە گەیشتنی تیرۆریستانی داعش بۆ شارە پیرۆزەکانی کەربەلا و نەجەف، کە داعش ھەڕەشەی ئەنجامدانی ھێرشی لە دژی ملیۆنان حاجیی کردووە کە ڕۆژی عاشوورا زیندوو دەکەنەوە.
## سەرچاوەکان

پۆل:ململانێکانی ٢٠١٤
ھەمبەرگر

alt=ھەمبەرگر|وێنۆک|ھەمبەرگر کە خواردنێکی خێرا دادەنرێ پێکھاتە سەرەکییەکانی گۆشت، و نان، پەنیر، و سەوزەیە
**ھەمبەرگر** یان **بەرگر** خۆراکێکی خێرایییە. بەشێوەیەکی گشتی گۆشت و نان پێکھاتەی سەرەکین تێیدا. زۆرجار ھەمبەرگەر لەگەڵ پەنیر، کاھوو، تەماتە، پیاز، ترشیات، یان مریشک پێشکەش دەکرێت؛ بەھاراتەکانی وەک کەچەب، خەردەل، مایۆنیز، یان «سۆسێکی تایبەت»، و زۆرجار لەسەر نانە کونجی دادەنرێت. جۆرێک لە ھەمبەرگەرەکان کە پەنیری لەسەرە پێی دەوترێت پەنیربەرگەر. زۆرجار ھەمبەرگەر لە چێشتخانە و خواردنگە خێراکان دەفرۆشرێت، بەڵام لە چێشتخانە جیاوازەکانی دیکەشدا دەفرۆشرێت. ھەندێک لە گەورەترین زنجیرە فرەنەتەوەیییەکانی خواردنی خێرا بەرگرێکیان ھەیە وەک یەکێک لە بەرھەمە سەرەکییەکانیان: ماکدۆناڵدز بیگ ماک و بەرگر کینگز ۆڤۆپەر بوونەتە ئایکۆنی جیھانی کولتوری ئەمریکی.

## زاراوە
زاراوەی ھەمبەرگەر لە بنەڕەتدا لە (ھامبۆرگ) وەرگیراوە کە دووەم گەورەترین شاری ئەڵمانیایە؛ بەڵام ھیچ پەیوەندییەکی دیاریکراو لە نێوان خواردن و شارەکەدا نییە. «بەرگر» لە کۆتاییدا بوو بە وشەیەکی چەسپاو کە پەیوەندی بە چەندین جۆری جیاوازی ساندویچەوە ھەیە، ھاوشێوەی ھەمبەرگەرێکی (گۆشتی) بەڵام لە گۆشتی جیاواز دروست کراوە وەک گامێش لە بەرگرەکەی پێی دەوترێ بوفالۆدا، بەرگری ھێلکە، کەنگەرو، مریشک، بەرخ یان ماسی وەک سەلەمون، و تەنانەت لەگەڵ ساندویچی بێ گۆشت وەک ئەوەی لە بەرگرەکەی سەوزەدا ھەیە.

## لەمڕۆدا
لەمڕۆدا بەزۆری ھەمبەرگەر تایبەتمەندییەکی چێشتخانە خێراکانە. ئەو ھەمبەرگەرانەی لە دامەزراوە گەورەکانی خواردنی خێرادا پێشکەش دەکرێن بەزۆری لە کارگەکاندا بە شێوەیەکی بەرفراوان بەرھەم دەھێنرێن و بەستوو دەکرێن بۆ گەیاندنیان بۆ شوێنەکە. ئەم ھەمبەرگەرانە تەنکن و ئەستووری یەکسانە، جیاوازە لە ھەمبەرگەری ئەمریکی کە لە ماڵ و چێشتخانە ئاسایییەکاندا ئامادە دەکرێت، کە ئەستوورترە و بە لە گۆشتی پیتیی دروست دەکرێ، ھەندێک زنجیرەی خواردنی خێرا، وەک وێندیز، ھەمبەرگەری چوارگۆشەیی دەفرۆشن. ھەمبەرگەر لە چێشتخانەکانی خواردنی خێرا بەزۆری لەسەر سەرەوەی تەختە دادەنرێت. لە چێشتخانە ئاسایییەکانی ئەمریکادا، ڕەنگە ھەمبەرگەرەکان بە «دەگمەن» داوا بکرێت بەڵام بە شێوەیەکی ئاسایی بە ھۆکاری سەلامەتی خۆراک پێشکەش دەکرێن. چێشتخانەکانی خواردنی خێرا بەزۆری ئەم بژاردەیە پێشکەش ناکەن.

## لەڕوی تەندروستییەوە
سەلامەتی بۆ تەندروستی ڕەنگە ھەمبەرگەری کاڵ بەکتریا زیانبەخشەکانی تێدابێت کە دەتوانێت نەخۆشییە گواستراوەکانی خۆراک وەک ئێشێریچیا کۆلای بەرھەم بھێنێت، ئەمەش بەھۆی ئامادەکردنی نادروستی نا تەندروستی، بۆیە پێویستە وریایی لە کاتی مامەڵەکردن و کوڵاندندا ھەبێت. بەھۆی ئەگەری تووشبوون بە نەخۆشییە گواستراوەکانی خۆراک، USDA، پێشنیاری ئەوە دەکات کە ھەمبەرگەرەکان بە پلەی گەرمی ناوەوەی ١٦٠ پلەی فەھرەنگی (٧١ پلەی سەدی) بکوڵێنرێن. ئەگەر بەم پلەیە بکوڵێنرێن، بە بە ھەمبرگرێکی تەندروست دروستکراو دادەنرێت.

## سەرچاوەکان
پێڕستی ئەندامانی پەرلەمانی کوردستان-عێراق

**پێڕستی ئەندامانی پەرلەمانی کوردستان-عێراق** بەپێی خول:

* پێڕستی ئەندامانی خولی یەکەمی پەرلەمانی کوردستان-عێراق (١٩٩٢–١٩٩٤)
** پێڕستی ئەندامانی خولی گواستنەوەی پەرلەمانی کوردستان-عێراق (٢٠٠٢–٢٠٠٥)
* پێڕستی ئەندامانی خولی دووەمی پەرلەمانی کوردستان-عێراق (٢٠٠٥–٢٠٠٩)
* پێڕستی ئەندامانی خولی سێیەمی پەرلەمانی کوردستان-عێراق (٢٠٠٩–٢٠١٣)
* پێڕستی ئەندامانی خولی چوارەمی پەرلەمانی کوردستان-عێراق (٢٠١٣–٢٠١٨)
* پێڕستی ئەندامانی خولی پێنجەمی پەرلەمانی کوردستان-عێراق (٢٠١٨-٢٠٢٤ )
* پێڕستی ئەندامانی خولی شەشەم پەرلەمانی کوردستان-عێراق(٢٠٢٤- )

## ئەمانەش ببینە
* پەرلەمانی کوردستان

*
پۆل:پەرلەمانی کوردستان
زمانی قەشقایی

**زمانی قەشقایی** یان **دیلی قەشقایی** (ھەروەھا بە قەشقەیی، کاشکەی، قاشقەی و قەشقا یان کاشکا دەخوێندرێتەوە) زمانێکی ئۆغوزی تورکییە کە گەلی قەشقایی قسەی پێدەکەن، قسەپێکەرانی ئەم زمانە بە شێوەیەکی سەرەکی لە پارێزگای فارس لە باشووری ئێران کۆدەبنەوە. بە زۆری ئەم زمانە بۆ تورکەکان ئاشنایە و نزیکە لە زمانی تورکییەوە

زمانی قەشقایی پەیوەندییەکی نزیکی زمانی ئازەرییەوە ھەیە، و ھەندێک ھۆزی قەشقایی زیادتر پەیوەندییان لەگەڵ زمانی تورکیی خوارینی ئێراندا ھەیە.

## تێبینییەکان

## سەرچاوەکان

پۆل:زمان
پۆل:زمانی تورکی
پۆل:زمانەکانی پارێزگای کۆھگیلوویە و بۆیەر ئەحمەد
پۆل:زمانەکانی ئێران
پۆل:زمانەکانی پارێزگای بووشەھر
پۆل:زمانەکانی ئێران بەپێی پارێزگا
پۆل:زمانە پێکەوەنووساوەکان
ئەوروپا XI

**یانزەی ئەوروپا** تیپێکی تۆپی پێی یەکێتییە کە بە شێوەیەکی سەرەکی لە یاریزانانی ناوچەی یوفا  پێکهاتووە بەڵام لە بۆنەیەکدا یاریزانانی کیشوەرەکانی دیکە کە یاری بۆ تیپە ئەوروپییەکان دەکەن بانگهێشت دەکرێن بۆ یاریکردن. یانزەی ئەوروپی یارییەکانی یەکجارەکی بەرامبەر یانەکان، هەڵبژاردە نیشتمانییەکان، کۆمەڵەی کیشوەرەکانی دیکە، یان یازدەهەمی جیهانی کە لە یاریزانانی هەموو کیشوەرەکانی دیکە پێکهاتووە.  بەهۆی ئەمەوە هیچ دەستەیەکی بەڕێوەبەر لە وەرزشەکەدا بە فەرمی دان بەو تیپەدا نانێت و هەرجەستەیەکی تیپەکە وەک درێژەپێدەری هیچ دەستەیەکی دیکە سەیر ناکرێت.  هۆکارەکانی ئەم یارییانە بریتین لە ساڵڕۆژ، شایەتحاڵی یان بۆ خێرخوازی . داهاتی دەستکەوتی یارییەکان دەبەخشرێتە کارە باشەکان و یاریزانان و ستافی ڕاهێنەرایەتی و خاوەن یاریگاکان بۆ چالاکییەکە نادرێت. لەم ساڵانەی دواییدا ئەم یارییانە ڕاستەوخۆ لە تەلەفزیۆنەکانەوە پەخش کراون. 

## ڕاهێنەرە دیارەکان
 

* Franz Beckenbauer
* Marcello Lippi
* László Kubala
* Frank Rijkaard
* Arsène Wenger
* José Crahay
* Karel Lotsy
* Vittorio Pozzo
* Karl Rappan
* Nereo Rocco

## یاریەکان

### هەڵبژاردنی U18

## سەرچاوەکان

پۆل:تۆپی پێ لە ئەورووپا
ئایپاد پرۆ (نەوەی شەشەم)

**نەوەی شەشەمی ئایپاد پرۆ** () ھێڵێکە لە کۆمپیوتەرەکانی تابلێتی ئایپاد کە لەلایەن کۆمپانیای ئەپڵەوە پەرەی پێدراوە و خراوەتە بازاڕەوە، لە ١٨ی تشرینی یەکەمی ٢٠٢٢ ڕاگەیەندرا و لە ٢٦ی تشرینی یەکەمی ٢٠٢٢ بڵاوکرایەوە، بە ھەمان بژاردەی قەبارەی شاشەی مۆبایلەکەی پێش خۆی بەردەستە: ١١ ئینج (٢٨ سم) و ١٢٫٩ ئینج (٣٣ سم). نوێکردنەوەکانی نەوەی پێشوو بریتین لە پرۆسێسەری ئەپڵ ئێم-٢، بەکارھێنانی قەڵەمی ئەپڵ، پشتگیری وای فای ٦-ئی و بلوتووس ٥٬٣ و سمارت ئێچ دی ئاڕ ٤. مۆدێلی ١١ ئینج نەوەی چوارەمی ئەو قەبارەیە، و خۆی بەو شێوەیە وەسف دەکات.  ئایپاد پرۆ نەوەی شەشەمی ئەپڵ (M2 SoC) بەکاردەھێنێت. تایبەتمەندی سی پی یوی ھەشت ناوەکی ھەیە کە چوار ناوەکی کارایی و سی پی یوو ١٠ ناوەکی و بزوێنەری دەماری ١٦ ناوەکی ھەیە. بژاردەکانی ھەڵگرتنی ناوخۆیی بریتین لە ١٢٨ گێگابایت، ٢٥٦ گێگابایت، ٥١٢ گێگابایت، ١ تێرابایت و ٢ تێرابایت. وەشانی ١٢٨ و ٢٥٦ و ٥١٢ گێگابایت ڕامی ٨ گێگابایت لەخۆدەگرێت، وەشانی ١ و ٢ تێرابایت ڕامی ١٦ گێگابایت لەخۆدەگرێت. ئایپاد پرۆ نەوەی شەشەم وەڵامی جیاوازی لەلایەن ڕەخنەگرانەوە وەرگرت. ھەندێک لە پێداچوونەوەکاران وتوویانە کە کامێرای ڕووی پێشەوە لە دۆخێکی دیمەنی سروشتیدا نییە، بە بەراورد بە ئایپادی نەوەی ١٠، لەکاتێکدا ھەندێکی تر ڕەخنەیان لە کیبۆردەکەی گرتووە، بەوەی کە کلیلی کارایییەکانی نییە کە لە ئایپادی نەوەی ١٠دا بەکارھێنراون.

## سەرچاوەکان
* 

پۆل:ئایپاد
پۆل:تابلێتەکان
پێڕستی ئەندامانی خولی یەکەمی پەرلەمانی کوردستان-عێراق

**پێڕستی ئەندامانی خولی یەکەمی پەرلەمانی کوردستان-عێراق**:

## پێڕستی ئەندامان

## ئەمەش ببینە
* پێڕستی ئەندامانی پەرلەمانی کوردستان-عێراق

## سەرچاوەکان

١
١
*
ڕەیچڵ کۆڤی

‏

**ڕەیچڵ کۆڤی** (؛ لەدایکبووی ١٥ی حوزەیرانی ١٩٩٨) ئەکتەر و شانۆنامەنووس و ئاوازدانەرێکی ئەمریکییە.

بە ڕۆڵەکانی لە فیلمی *دوانای ھوپ* لە ساڵی ٢٠٠٥ شانبەشانی دەیڤید شویمەر و فیلمی دیزنی *جادوولێکراو* لە ساڵی ٢٠٠٧ شانبەشانی پاتریک دێمپسی و ئیمی ئادەمز ناسراوە. بەھۆی ڕۆڵی لە فیلمی دووەمدا، پاڵێوراوی بۆ فیلمی "ئەکتەری گەنج تەمەن دە یان بچووکتر" لە بیست و نۆیەمین خەڵاتی ھونەرمەندی گەنجدا وەرگرت. یەکەم فیلمی میوزیکاڵی بەناوی ڕەنگکردنی فەیزی لە مانگی تەمموزی ٢٠١٧ پەیوەندی بە فێستیڤاڵی مۆسیقای نیویۆرکەوە کرد.

## پیشە
لە ساڵی ٢٠٠٥ کۆڤی لە فیلمی *دوان ھۆپوود* وەک کەیتی ھۆپوود دەرکەوت کە کچی کارەکتەری دەیڤید شویمەر بوو.

لە ساڵی ٢٠٠٧ لە فیلمی دیزنی *جادوولێکراو* وەک مۆرگان فیلیپ دەرکەوت کە کچە گەنجەکەی کارەکتەری پاتریک دێمپسی بوو. بەھۆی ڕۆڵی کۆڤی لە فیلمەکەدا، لە بیست و نۆیەمین خەڵاتی ھونەرمەندی گەنجدا پاڵێوراو بوو بۆ فیلمی "ئەکتەری گەنج تەمەن دە یان بچووکتر"، بەڵام لە بریجەوە بۆ تێرابیتیا بە بەیلی مادیسۆن دۆڕا.

لە ساڵی ٢٠١٤ کۆڤی پەیوەندی بە کاستی فیلمی ڕادیۆ سیتی سپێکتاکولەر، دڵ و ڕووناکیەکانەوە کرد، ھەرچەندە بەرھەمھێنانی فیلمەکە دواکەوت و دواتر نووسرایەوە.

لە ساڵی ٢٠١٦ کۆڤی *ئەڵقەیەکی فیلمی چی دەکەیت*

فیلمی *ڕەنگکردنی فەیزی* ، میوزیکی تەواو درێژە و لەلایەن کۆڤیەوە نووسراوە و تۆمارکراوە، پەیوەندی بە فێستیڤاڵی میوزیکی نیویۆرک (NYMF)ەوە کرد لە فێستیڤاڵی ساڵی ٢٠١٧. ھەروەھا کۆڤی لە کتێبی "١١ داھێنەری ژن کە پێویستە ئەمساڵ لە NYMF بزانیت"ی پلەیبیل ناوی ھاتووە. *ژاوەژاو*، دووەم فیلمی میوزیکی تەواو درێژی کۆڤی لە ساڵی ٢٠٢٢ لە دەرەوەی برادۆی لە تانک نمایشکرا.

ھەرچەندە تا ئەو کاتەی کە فیلمی *جادوولێنەکراو* ڕۆڵی مۆرگانی تێپەڕاندبوو، بەڵام بەدواداچوونی فیلمی *جادوولێکراو* وێنەگیرا، بەڵام کۆڤی وەک خەڵکی مۆنرۆلاسیا کاری کامێرایەکی لە فیلمەکەدا کرد.

## سەرچاوەکان

پۆل:لەدایکبووانی ١٩٩٨
پۆل:زیندووان
پۆل:خانمەکتەرە مناڵە ئەمریکییەکان
پۆل:خانمەکتەرەکانی فیلمی ئەمریکی
پۆل:خانمەکتەرە ئەمریکییەکانی سەدەی ٢١ەم
مات سێرڤیتۆ

‏

**مات سێرڤیتۆ** (؛ لەدایکبووی ٧ی نیسانی ١٩٦٥) ئەکتەری ئەمریکییە و بە ڕۆڵی وەک بریکاری تایبەت دوایت هاریس لە زنجیرە تاوانەکانی، تراکس بۆدنی لە فیلمی *منداڵەکانم* (١٩٨٩-١٩٩٠) ناسراوە.

## سەرەتای ژیانی
سێرڤیتۆ لە شاری تیانیک لە ویلایەتی نیوجرسی لەدایکبووە و منداڵی لە شاری دیترۆیت لە ویلایەتی میشیگان بەسەر بردووە. دەرچووی قوتابخانەی جولیارد لە شاری نیویۆرکە.

## پیشە
سێرڤیتۆ وەک نوێنەری دۆناڵد دۆناتێلۆ لە زنجیرەی برایەتی دەرکەوت و وەک میوانی دەرکەوت وەک سەرنووسەری کاری برادشۆ گەیبی لەسەر سێکس و شار. لە فیلمی سەگی توڕە لە ساڵی ١٩٩٢ ڕۆڵی لوکی ی بینیوە. هەروەها دەنگی کارەکتەری سامی لە یاری ڤیدیۆیی مافیا: شاری بەهەشتی ونبوو لە ساڵی ٢٠٠٢دا داوە.

## سەرچاوەکان

پۆل:لەدایکبووانی ١٩٦٥
پۆل:ئەکتەرەکانی فیلمە پیاوە ئەمریکییەکان
پۆل:ئەکتەرەکانی تەلەڤیزیۆنی پیاوی ئەمریکی
پۆل:ئەمریکییەکانی بە ڕەگەز ئیتالی
پۆل:زیندووان